Bilag 10, Appendiks C, Den agile metode

**Indholdsfortegnelse**

[1 Indledning 5](#_Toc489942007)

[2 Rådgivning af Kunden 5](#_Toc489942008)

[3 Rapportering 6](#_Toc489942009)

[4 Styring af den Agile Leverance 7](#_Toc489942010)

[5 Sprint Test 7](#_Toc489942011)

[Bilag 10, appendiks Ci , Den Agile Metode 9](#_Toc489942012)

[Bilag 10, appendiks Cii, Den anvendte projektledelsesmetode 10](#_Toc489942013)

[Bilag 10, appendiks Ciii, Metode for gennemførelse af Sprint Test 11](#_Toc489942014)

**Underbilag**

Appendiks Ci Den Agile Metode

Appendiks Cii Den anvendte projektledelsesmetode

Appendiks Ciii Metode for gennemførelse af Sprint Test

***Vejledning til Tilbudsgiver***

I dette bilag 10, Appendiks C, beskrives den Agile Metode for udvikling af Agile Leverancer.

Bilaget skal **ikke** ændres af tilbudsgiver. Tilbudsgiver skal dog supplere og udfylde bilaget som følger:

* Appendiks Ci Den Agile Metode:

Tilbudsgiver skal beskrive den anvendte Agile Metode.

* Appendiks Cii Den anvendte projektledelsesmetode:

Tilbudsgiver skal beskrive den anvendte projektledelsesmetode anvendt til styring af projektet for levering af Den Agile Leverance.

* Appendiks Ciii Metode for gennemførelse af Sprint Test:

Tilbudsgiver skal beskrive metoden for gennemførelse samt indholdet af Sprint Test.

*Herudover er det ikke hensigten, at tilbudsgiver skal foretage yderligere tilføjelser eller ændringer til bilaget. Såfremt tilbudsgiver alligevel foretager tilføjelser eller ændringer, henvises der til udbudsbetingelsernes punkt 9 vedr. evaluering af tilbud, hvoraf det fremgår, at* *det vurderes i hvilket omfang med hvilket indhold, at vilkårstekst, der ikke er markeret som mindstekrav, imødekommes, idet det vurderes positivt, såfremt den angivne vilkårstekst imødekommes, da denne vilkårstekst udtrykker ordregivers forretningsmæssige ønsker til vilkår, som er indeholdt i de enkelte dokumenter. Derudover skal tilbudsgiver være opmærksom på det nedenfor anførte vedrørende mindstekrav.*

***Særlige forhold vedr. mindstekrav og grundlæggende elementer***

*Bilaget indeholder alm. vilkårstekst. En del af denne vilkårstekst kan udgøre mindstekrav. Mindstekrav er angivet i bokse og mærket med ”****mindstekrav****” eller ”[****MK****]”.*

*Sådanne mindstekrav* ***skal*** *opfyldes. Opfyldes et mindstekrav ikke, betragtes tilbuddet som ikke-konditionsmæssigt og vil som følge heraf blive afvist.*

*Tilbudsgiver skal være opmærksom på, at tilføjelser eller ændringer i vilkårstekst kan kollidere med mindstekrav, selv om tilføjelserne eller ændringerne foretages uden for de steder, der er markeret som mindstekrav.*

*Tilbudsgiver skal ligeledes være opmærksom på, at tilføjelser eller ændringer til vilkårstekst kan udgøre ændringer til grundlæggende elementer med den følge, at tilbuddet vil blive afvist som ukonditionsmæssigt.*

*Afvigelser over for vilkårsafsnit i bilaget skal markeres med ændringsmarkering (”Track Changes”) eller på anden måde tydeligt fremhæves.*

*Denne vejledningstekst og øvrige vejledningstekster i bilagene slettes forud for kontraktindgåelse.*

*Bilaget evalueres i overensstemmelse med underkriteriet ”Proces og vedligeholdelses kvalitet”.*

# Indledning

I dette bilag beskrives hvorledes Leverandøren sikrer styring af det Agile Forløb, herunder ved anvendelse af den Agile Metode og projektledelsesmetode samt metode for gennemførelse af Sprint Test.

# Rådgivning af Kunden

Leverandøren skal som led i det Agile Forløb løbende rådgive Kunden om, hvorledes Den Agile Leverances egnethed i forhold til Kundens Forretningsmæssige Mål og Behov bedst sikres. Leverandørens rådgivning skal således sikre, at Projektet løbende udmønter sig i leverancer med forretningsmæssig værdi for Kunden.

Leverandøren skal i den forbindelse navnlig rådgive Kunden om:

1. Den anvendte Agile Metode – og implementeringen heraf indenfor Kundens organisation.
2. Kundens beskrivelse af kravene i Product Backlog.
3. Kundens prioritering af Krav også i de enkelte Sprints, herunder mulige konsekvenser og eventuelle risici forbundet med Kundens valg af prioritering
4. Kundens prioritering af krav i de enkelte Sprints
5. De med Kundens valg forbundne konsekvenser og risici, herunder dels i relation til, hvorledes Kundens projektmål kan opfyldes i efterfølgende Sprints, dels i relation til Kundens licensaftaler, jf. Bilag 15.
6. Forventningsafstemme med Kunden om Kundens forventede tidsforbrug til løbende feedback og afklaring i de enkelte Sprints.
7. Fastlæggelse af acceptkriterier.
8. Konfiguration af it-miljø.
9. Ny teknologi eller nye løsninger, som har betydning for, hvorledes Kundens behov løses. Herunder rådgive om eventuelle alternativer til udvikling af Kundespecifikt Programmel (i særdeleshed indkøb af standard software – såvel fra Leverandøren som fra 3. part)
10. Eventuelle behov for ændring af kravene til Kundens it-miljø, såfremt der som led i Projektet opstår behov for ændring heraf.

Leverandørens skal rådgive Kunden om følgende forhold:

* Planlægning af Sprints
* Løbende prioritering
* Udfærdigelse af et mere detaljeret eller konkret grundlag for Leverancens videre udførelse set i forhold til Product Backlog,

I forbindelse med rådgivning om ovenstående forhold skal Leverandøren sikre, at den af Leverandøren anbefalede planlægning, ændrede prioritering eller udfærdigede mere detaljerede eller konkrete grundlag for Leverancens videre udførelse er relevant og hensigtsmæssig set i forhold til Den Agile Leverances egnethed til Kundens projektmål som beskrevet i bilag 3A.

Leverandøren har i bilag 10, appendiks Ci, vedlagt en beskrivelse af den Agile Metode, der anvendes i Det Agile Forløb.

# Rapportering

Leverandøren skal løbende rapportere om og forelægge status for den Agile Leverance for Kunden. Leverandøren skal som minimum gøre dette i forbindelse med afslutning af hvert Sprint – samt når der i øvrigt er særlige forhold, der taler herfor.

Leverandøren skal beskrive den løbende fremdriftsrapportering. Beskrivelsen skal som minimum indeholde en beskrivelse eller illustration af status og fremdrift i den Agile Leverance.

# Styring af den Agile Leverance

Leverandøren skal forestå styringen af den Agile Leverance under forudsætning af Kundens aktive deltagelse.

Leverandørens ansvar for ledelse af den Agile Leverance omfatter især tilrettelæggelse og administration af Parternes samarbejde samt ansvar for at overvåge den Agile Leverances gennemførelse og sikre den daglige fremdrift.

Leverandøren skal sørge for indbyrdes koordinering af alle den Agile Leverances aktiviteter samt sikre, at der ikke træffes indbyrdes uforenelige beslutninger.

Det er således Leverandørens ansvar at sikre den indbyrdes sammenhæng i arkitektur for Leverancen og sammenhæng samt integration mellem Leverancens enkelte dele.

Med henblik på at sikre, at den Agile Leverance løbende udmønter sig i leverancer med forretningsmæssig værdi for Kunden, skal Leverandøren aktivt rådgive, såfremt Kundens prioritering omkring funktionalitet ikke synes at understøtte Leverancens egnethed til at indfri de Forretningsmæssige Mål og Behov.

Leverandøren har i bilag 10, appendiks Cii, vedlagt en beskrivelse af den anvendte projektmetode til levering af den Agile Leverance.

# Sprint Test

Leverandøren afslutter hver enkelt Sprint med en Sprint Test, som sikrer, at de fastsatte acceptkriterier til de krav, herunder kvalitetskrav, som er omfattet af det pågældende Sprint, er opfyldt.

Sprint Test gennemføres i overensstemmelse med det i bilag 8 anførte og skal som minimum sikre, at de fastlagte acceptkriterier er opfyldt.

Leverandøren har i bilag 10, appendiks Ciii, vedlagt en beskrivelse af den anvendte metode for gennemførelse af Sprint Test samt det konkrete indhold af Sprint Test.

# Bilag 10, appendiks Ci , Den Agile Metode

*[Tilbudsgiver bedes i dette afsnit foretage en nærmere beskrivelse af den Agile Metode, der danner grundlaget for levering af Agile Forløb.*

*Tilbudsgivers beskrivelse bedes inddrage og behandle alle de i afsnit 2 nævnte forudsætninger, aktiviteter, processer og produkter, beskrivelse af hvordan og hvornår Kunden forventes inddraget samt hvorledes anvendelsen af den Agile Metode sikrer opfyldelse heraf.*

*Tilbudsgiver kan vedlægge sin metodebeskrivelse i dette afsnit eller foretage en præcis henvisning til et selvstændigt dokument].*

# Bilag 10, appendiks Cii, Den anvendte projektledelsesmetode

*[Tilbudsgiver bedes i nærværende afsnit beskrive den af Leverandøren anvendte projektledelsesmetode for det Agile Forløb, herunder:*

* *Hvordan og hvornår Kunden inddrages*
* *Hvordan Projektledelsesmetoden understøtter og spiller sammen med samarbejdsorganisationen, jf. bilag 10*

*Tilbudsgiver kan vedlægge sin metodebeskrivelse i dette afsnit eller foretage en præcis henvisning til et selvstændigt dokument].*

# Bilag 10, appendiks Ciii, Metode for gennemførelse af Sprint Test

*[Tilbudsgiver bedes i nærværende afsnit beskrive metoden for gennemførelse af Sprint Test samt det konkrete indhold af Sprint Test med henblik på at sikre, at resultatet af de enkelte Sprints opnår et højt kvalitetsniveau, der kan danne grundlag for en efterfølgende godkendelse af Den Agile Leverance i en overtagelsesprøve.*

*Tilbudsgiver kan vedlægge sin beskrivelse i dette afsnit eller foretage en præcis henvisning til et selvstændigt dokument].*